CELEX: 62010CO0272
Language: lv
Date: 2011-01-18 00:00:00
Title: Tiesas rīkojums (sestā palāta) 2011. gada 18.janvārī. # Souzana Berkizi-Nikolakaki pret Anotato Symvoulio epilogis prosopikou (ASEP) un Aristoteleio Panepistimio Thessalonikis. # Lūgums sniegt prejudiciālu nolēmumu: Dioikitiko Efeteio Thessalonikis - Grieķija. # Reglamenta 104. panta 3. punkts - Sociālā politika - LESD 155. panta 2. punkts - Direktīva 1999/70/EK - Pamatnolīguma par darbu uz noteiktu laiku 8. klauzula - Uz noteiktu laiku noslēgti darba līgumi publiskajā sektorā - Secīgi līgumi - Ļaunprātīga izmantošana - Sankcijas - Pārveidošana par darba līgumu uz nenoteiktu laiku - Procesuālie noteikumi - Noilguma termiņš - Līdzvērtības un efektivitātes principi - Vispārējā darbinieku aizsardzības līmeņa pazemināšanās. # Lieta C-272/10.

Tiesas (sestā palāta) 2011. gada 18. janvāra rīkojums – Berkizi‑Nikolakaki/Anotato Symvoulio epilogis prosopikou un Aristoteleio Panepistimio Thessalonikis
      (lieta C‑272/10)
      Reglamenta 104. panta 3. punkts – Sociālā politika – LESD 155. panta 2. punkts – Direktīva 1999/70/EK – Pamatnolīguma par darbu uz noteiktu laiku 8. klauzula – Uz noteiktu laiku noslēgtie darba līgumi publiskajā sektorā – Secīgi līgumi – Ļaunprātīga izmantošana – Sankcijas – Pārveidošana par darba līgumu uz nenoteiktu laiku – Procesuālie noteikumi – Noilguma termiņš – Līdzvērtības un efektivitātes principi – Vispārējā darba ņēmēju aizsardzības līmeņa pazemināšanās
      1.                     Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi,
            lai novērstu secīgu uz noteiktu laiku noslēgtu darba līgumu ļaunprātīgu izmantošanu (LESD 155. panta 2. punkts; Padomes Direktīvas 1999/70
            pielikums) (sal. ar 32., 33., 37., 38., 44., 45., 48., 49. un 51.–61. punktu un rezolutīvās daļas 1) punktu)
      2.                     Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Darba ņēmēju
            vispārējā aizsardzības līmeņa pazemināšanas aizliegums jomā, uz kuru attiecas minētais pamatnolīgums (Padomes Direktīvas 1999/70
            pielikuma 8. klauzulas 3. punkts) (sal. ar 69., 74., 76. un 77. punktu un rezolutīvās daļas 2) punktu)
      Priekšmets
      
         Lūgums sniegt prejudiciālu nolēmumu – 
               Dioikitiko Efeteio Thessalonikis 
               – Padomes 1999. gada 28. jūnija Direktīvas 1999/70/EK par 
               UNICE
               , 
               CEEP
                un EAK noslēgto pamatnolīgumu par darbu uz noteiktu laiku (OV L 175, 43. lpp.) pielikuma 8. klauzulas 3. punkta interpretācija
                  – Valsts tiesiskais regulējums, ar ko tiek noteikts noilgums darba līgumu uz noteiktu laiku pārveidošanai par darba līgumiem
                  uz nenoteiktu laiku
               
            Rezolutīvā daļa:
      
         
                  1)
               
               
                  
               
               
                  	LESD 155. panta 2. punkts, kā arī 1999. gada 18. martā noslēgtais pamatnolīgums par darbu uz noteiktu laiku, kas ir ietverts
                     Padomes 1999. gada 28. jūnija Direktīvas 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku
                     pielikumā, ir interpretējami tādējādi, ka tie pieļauj tādu valsts tiesisko regulējumu kā prezidenta dekrēta Nr. 164/2004,
                     kurā ir paredzēti noteikumi attiecībā uz darbiniekiem, kas ir nodarbināti publiskajā sektorā, pamatojoties uz līgumu uz noteiktu
                     laiku, 11. panta 2. punkts, kurā ir paredzēts, ka darbinieka lūgums secīgus darba līgumus uz noteiktu laiku, ko var uzskatīt
                     par ļaunprātīgiem, pārveidot par darba līgumu uz nenoteiktu laiku, ir jāiesniedz kompetentajā iestādē divu mēnešu noilguma
                     termiņā, skaitot no minētā dekrēta spēkā stāšanās dienas, ar noteikumu, ka šis termiņš, kas ir jāpārbauda iesniedzējtiesai,
                     nav mazāk labvēlīgs kā tas, kas attiecas uz līdzīgām valsts tiesībās paredzētām prasībām darba tiesību jomā un nepadara neiespējamu
                     vai pārāk neapgrūtina Savienības tiesību aktos piešķirto tiesību īstenošanu;
                  
               
            
         
                  2)
               
               
                  
               
               
                  	pamatnolīguma par darbu uz noteiktu laiku 8. klauzulas 3. punkts ir interpretējams tādējādi, ka tas pieļauj tādu valsts tiesisko
                     regulējumu kā prezidenta dekrēta Nr. 164/2004 11. panta 2. punkts, kurā ir paredzēts, ka darbinieka lūgums secīgus darba līgumus
                     uz noteiktu laiku, ko var uzskatīt par ļaunprātīgiem, pārveidot par darba līgumu uz nenoteiktu laiku, ir jāiesniedz kompetentajā
                     iestādē divu mēnešu noilguma termiņā, skaitot no minētā dekrēta spēkā stāšanās dienas, kaut gan atbilstošie termiņi, kas ir
                     paredzēti analogos pirms šī datuma pieņemtos valsts tiesiskajos regulējumos, ir tikuši pagarināti, ja šis tiesiskais regulējums
                     neietekmē uz noteiktu laiku nodarbinātu darbinieku vispārējo aizsardzības līmeni.